《送刘守备兵维扬》
明代·皇甫汸

建牙吹角海门东，尽道刘琨节制雄。时听高谈樽俎上，夜闻清啸戍楼中。

已多遗爱留棠树，别有幽情倚桂丛。咫尺江流才一水，音徽犹得奉馀风。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。